**Noaptea trezită**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea trezită din somn

cu întunericul pe pantofii de lac

îşi umple trupul cu lupi la pândă,

dincolo de golul de sub aripile păsărilor

care-şi uitaseră puii în cuiburi

nedumerite de ce se-ntâmplă-n pădure.

Doar câteva nepotriviri se disting

aşa cum nu te aştepţi,

ori aşteptarea ta identică cu a mea

îmi smulge teama, o îmbracă-n şoapte

şi măreşte ritmul inimii.

În zorii pe care îi salvează sânii tăi

aproape descreţiţi de lumină,

încerc trăirea ruptă din carne

flămândă ca ziua ce bate la uşă

şi alungă noaptea.